Βλάντιμιρ Χυτ

Ο Βλάντιμιρ Χυτ (εσθον. Vladimir Hütt, 18 Απριλίου 1936 – 4 Ιουνίου 1997) ήταν Εσθονός φιλόσοφος. Γεννήθηκε στο τότε Λένινγκραντ και εγκαταστάσθηκε στην Εσθονία μετά την προσάρτηση της Εσθονίας από την ΕΣΣΔ. Σπούδασε φυσική, οπότε ασχολήθηκε κυρίως με τη φιλοσοφία της φυσικής, την επιστημονική κοσμοθεωρία και τη θεωρία της συνειδήσεως. Τα έργα του ακολούθησαν τη μαρξιστική γραμμή σκέψεως που ήταν επίσημη στην ΕΣΣΔ. Τα περισσότερα από τα έργα του Χυτ δημοσιεύθηκαν στη ρωσική γλώσσα. Το 1979 ο Χυτ δημοσίευσε μια μονογραφική επισκόπηση με τίτλο Φιλοσοφικά προβλήματα της φυσικής στη σοβιετική Εσθονία σε 30 χρόνια, 1948-1978, όπου ανέπτυξε τις φιλοσοφικές του ιδέες σχετικά με τη συμπληρωματικότητα και την αντικειμενικότητα στη φυσική γνώση.Rein Vihalemm και Peeter Müürsepp: «Φιλοσοφία της επιστήμης στην Εσθονία», Journal for general philosophy of science, Springer 2007, τόμ. 38, σσ. 167-191 Κατά τη δεκαετία του 1980 εργάστηκε στο Κρατικό Πολυτεχνείο Ομπνινσκ για τη Μηχανική Πυρηνικής Ενέργειας ως επικεφαλής της έδρας των κοινωνικών επιστημών και φιλοσοφίας. Κατά τη διάρκεια της εποχής της Περεστρόικα, παρέμεινε αφοσιωμένος κομμουνιστής, υποστηρίζοντας το φιλοσοβιετικό «Διακίνημα» μετά την ίδρυσή του στα τέλη της δεκαετίας του 1980.Η Ανατομία της Ανεξαρτησίας

 Μερικές δημοσιεύσεις 
 Filosofskie voprosy fiziki v sovetskoj Estonii za 30 let (1948-1978), εκδ. AN ESSR, 1979 (= «Φιλοσοφικά προβλήματα της φυσικής στη σοβιετική Εσθονία σε 30 χρόνια, 1948–1978»)
 Abiks õpetajale-propagandistile'' (= «Οδηγός προπαγάνδας του δασκάλου»), Eesti NSV Õpetajate Täiendusinstituut, έκδ. Eesti NSV Haridusministeerium, 1984
 Рецепция философии М. Хайдеггера в Эстонии : проблемно-аналитический обзор, εκδ. ИНИОН, Μόσχα 1991 (= «Επί της υποδοχής της φιλοσοφίας του Μάρτιν Χάιντεγκερ στην Εσθονία»)

Παραπομπές

Κατηγορία:Φιλόσοφοι του 20ού αιώνα
Κατηγορία:Υλιστές
Κατηγορία:Φιλόσοφοι της επιστήμης
Κατηγορία:Εσθονοί κομμουνιστές